**THE IMPACT OF THE EDUCATIONAL LEVEL OF MANAGERS ON THE DEVELOPMENT OF KNOWLEDGE-BASED ORGANIZATIONS**

**(CASE STUDY: INSURANCE COMPANIES IN CROATIA)**

**Jerko Glavaš, Ph.D., Assistant Professor**

Sveučilište Josipa Jurja Strossmayera u Osijeku

Ekonomski fakultet u Osijeku

Trg Ljudevita Gaja 7

31 000 Osijek

jglavas@efos.hr

Tel: +38531224400

**Luka Stanić, Ph.D. Candidate**

Merkur osiguranje d.d.

Regionalni menadžer

Ivana Gundulića 5

31 000 Osijek

luka.stanic@merkur.hr

Tel: +38531215444

**Damir Šebo, Ph.D. student**

Sveučilište Josipa Jurja Strossmayera u Osijeku

Medicinski fakultet u Osijeku

Josipa Huttlera 4

31 000 Osijek

dsebo@mefos.hr

Tel: +38531512819

**Sažetak**

Ključni cilj znanstveno-istraživačkog rada je identificirati ključne faktore gospodarstva znanja koji imaju direktan utjecaj na postizanje ekonomskog rasta nacionalne ekonomije u okvirima Europske unije. Analizirajući imenovane varijable kroz provođenje primarnog istraživanja u sektoru osiguranja (osiguravajućih društava) kreirati će se model konkurentnosti u uvjetima gospodarstva znanja baziran na navedenom istraživanju i dokazanim hipotezama u provedenom istraživanju.

Kroz analizu dobivenih rezultata potrebno je utvrditi najvažnije grupe varijabli koje utječu na gospodarski rast i konkurentsku prednost. Postavka istraživanja se temelji na tri ključne varijable: obrazovanju, znanju i ljudskim potencijalima.

Analizom rezultata istraživanja utvrditi će se statistički značajni elementi povezanosti između prethodno spomenutih varijabli, te će se analizirati međusobni utjecaj varijabli na konkurentsku prednost promatranih osiguravajućih društava.

**Ključne riječi:** Znanje, osiguranje, ljudski potencijali, obrazovanje, konkurentska prednost.

**Summary**

The key objective of the scientific research paper is to identify the key factors of knowledge management that have a direct impact on the economic growth of the national economy within the framework of the European Union. Analyzing named variables through the implementation of primary research in the insurance sector (insurance companies) to create a model of competitiveness in terms of the knowledge economy based on the above research and proven hypotheses in research conducted. Through the analysis of the results is necessary to determine the most important groups of variables that affect the economic growth and competitive advantage. Setting the research is based on three key variables: education, knowledge and human resources.

By analyzing the results of research will be determined statistically significant association between elements of the aforementioned variables, and will analyze the mutual influence of key variables on the competitive advantage of the observed insurance companies.

**Keywords:** Knowledge, insurance, human resources, education, competitive advantage.

**Doc.dr.sc. Jerko Glavaš** rođen je 5. rujna 1981. godine u Osijeku, Republika Hrvatska. Srednju Ekonomsku školu završio je u Osijeku 2000. godine, a 2006. godine je diplomirao na Ekonomskom fakultetu u Osijeku. Poslijediplomski specijalistički studij “*Organizacija i management*“ na Ekonomskom fakultetu u Osijeku završio je 2008. godine kada je obranio završni rad pod naslovom „*Poslovni sustavi temeljeni na menadžmentu znanja*“. Na Ekonomskom fakultetu u Osijeku 2012. godine obranio je doktorsku disertaciju pod naslovom „*Uloga znanja u generiranju konkurentske prednosti*“ te stekao akademski stupanj doktora društvenih znanosti znanstvenog polja ekonomija.

Od 2006. godine do danas zaposlen je na *Ekonomskom fakultetu u Osijeku* i to od 2006. godine do 2012. godine kao asistent na *Katedri za kvantitativne metode i informatiku*, 2012. – 2013. godine kao suradnik u suradničkom zvanju višeg asistenta iz područja društvenih znanosti, znanstveno polje ekonomije, znanstvena grana organizacija i menadžment, na istoj katedri. Godine 2013. izabran je u znanstveno zvanje znanstveni suradnik, te u nastavno zvanje docenta.

Član je brojnih udruženja, dobitnik nekoliko priznanja (Rektorova nagrada, Zahvalnica Studentskog centra u Slavonskom Brodu te ostala priznanja). Bio je na brojnim vodećim mjestima u udrugama, te u jednom mandatu član Senata Sveučilišta Josipa Jurja Strossmayera u Osijeku. Aktivno se služi engleskim jezikom, posjeduje vještinu rada na osobnom računalu i vozačku dozvolu. Oženjen je i otac jednog djeteta.

Bio je suradnik na nekoliko projekata:

* Projekt Ministarstva znanosti, obrazovanja i športa Republike Hrvatske pod nazivom „Upravljanje znanjem u funkciji gospodarskog razvitka istočne Hrvatske“ (šifra projekta:010-0101427-1130).
* Znanstveni projekt IPA prekogranični program Mađarska – Hrvatska pod nazivom „Geotermička istraživanja u Dravskom bazenu” - HUHR/0901/2.1.3./0006
* Ostali projekti

Kao rezultat dosadašnjeg znanstvenog i stručnog rada objavio je ukupno 69 radova, odnosno: 1 uredničku knjigu, 5 poglavlja u knjizi, 4 udžbenika i skripti, 4 znanstvena rada u drugim časopisima, 1 kongresno priopćenje, 10 plenarnih izlaganja, 41 znanstveni rad na međunarodnim skupovima s međunarodnom recenzijom, 2 rada u zbornicima s recenzijom te 1 rad u zborniku bez recenzije.

**Luka Stanić, mag.oec.** rođen 19. kolovoza 1954.g. u Bosanskome Šamcu, gdje je završio osnovnu školu i srednjoškolsko obrazovanje u Ekonomskoj školi - smjer 'Financijsko računovodstvo'. Upisao je 1974.g. studij na Ekonomskom fakultetu u Osijeku, a po završetku I. stupnja počeo raditi na Zavodu za mirovinsko osiguranje. Nakon toga počinje raditi kao novinar u regiji na HRT-Tv Centar Osijek. Nakon 14 mjeseci rada otišao je na obavezno odsluženje vojnog roka u JNA, a po povratku nastavio II. stupanj studija na istom Fakultetu. Diplomirao je 1983. g. stekavši zvanje dipl.oecc smjera Organizacija i upravljanje. Potom, radio je u Croatia osiguranju na poslovima pribave – prodaje osiguranja, a 1991. se javio kao dragovoljac Domovinskoga rata. 1992. imenovan je kao generalni direktor u Mursa-Export Osijek. Nedugo nakon toga, 1995. imenovan za predsjednika uprave trgovačkog poduzeća 'Velos Osijek'. U međuvremenu je bio u par poduzeća stečajni upravitelj imenovan od strane Trgovačkog suda. 1997. završio je pedagoško-psihološku naobrazbu na Pedagoškom fakultetu u Osijeku (danas Filozofski fakultet) i zatim počeo predavati u srednjoj Ekonomskoj školi u Osijeku: Dioničarstvo, Gospodarstvo i Poduzetništvo. 2000.g. počinje raditi u Merkur osiguranju gdje je ubrzo imenovan za regionalnog menadžera. Za to vrijeme upisuje Doktorski studij na Ekonomskom fakultetu u Osijeku smjer 'Management'. Oženjen je i otac četvero djece.

**Damir Šebo, mag. oec.** rođen je 10. siječnja 1980. godine u Osijeku, Republika Hrvatska. 2008. godine je diplomirao na Ekonomskom fakultetu u Osijeku. Poslijediplomski doktorski studij “*Management*“ na Ekonomskom fakultetu u Osijeku upisao je 2008. godine.

Od 2008. godine do danas zaposlen je na *Medicinskom fakultetu u Osijeku* i to od 2008. godine do 2012. godine kao stručni referent za kvalitetu i studentska pitanja, a od 2012. godine kao voditelj Ureda za nabavu. Godine 2014. izabran je u naslovno zvanje asistenta na Medicinskom fakultetu Osijek.

Član je brojnih udruženja. Bio je kao student član Fakultetskog vijeća Ekonomskog fakulteta Osijek kao predstavnik studenata. Aktivno se služi engleskim i talijanskim jezikom, a pasivno govori njemački, francuski i madžarski jezik. Posjeduje vještinu rada na osobnom računalu i vozačku dozvolu.

Suradnik na nekoliko projekata:

* Projekt Ministarstva znanosti, obrazovanja i športa Republike Hrvatske pod nazivom Fizikalno-kemijski i metabolički čimbenici rizika stvaranja kamenaca, šifra projekta: 219-2192190-2069.
* Znanstveni projekt IPA prekogranični program Mađarska – Hrvatska pod nazivom „RINGBOOKS” - HUHR/0901/223/0002